Tänään vieraaksi Etupenkille saapuu Cecilia Kärnbo.
Saamme kuulla hänen matkastaan -
hyvin intellektuellista ympäristöstä -
elävän Jumalan elävään uskoon.
Tässä ohjelmassa pääset matkalle ihmisten elämään.
Viemme vieraat kierrokselle makeissa autoissa.
Etsimme käännekohtaa -
ja polttoainetta, joka saa ihmiset kulkemaan ylimääräisen virstan.
Nimeni on Per Åkvist. Tämä on Etupenkillä.
Nostetaan kytkintä.
ETUPENKILLÄ
Cecilia? - Olen.
Tervetuloa Etupenkille! - Kiitos. Kivaa.
Jos sopii, ajetaan katto alhaalla. - Sopii hyvin.
Tänään istun vuosimallin 1970 Mercury Cougarissa.
Kuten näkyy, se on avoauto, jossa on pehmeä kangaskatto.
Iskutilavuus on 351 kuutiotuumaa eli 5,6 litraa.
Moottorissa on 275 heppaa.
Autossa on 3-vaihteinen FMX-automaattivaihteisto.
Auto on Mercuryn vastaus Mustangille.
Mercuryssa on enemmän luksusta kuin Mustangissa.
Tämä on tyypillinen 1970-luvun alun auto.
Siinä on ajovalojen eteen taitettavat suojat -
ja kullanruskea väri.
Olen Cecilia. Minulla on aviomies Johan ja neljä lasta.
Jo noin 30 vuotta, suunnilleen, -
kyllä, 30 vuotta olen kulkenut Jeesuksen seurassa.
Se on todella suuri yllätys. En olisi ikinä uskonut sitä.
Minulla on ihanat vanhemmat. He ovat hyvin kilttejä ja kärsivällisiä.
Olin hyvin etuoikeutettu. Olin ainoa lapsi. Olin sellainen, joka ei...
Lellittiinkö sinua? - Ehkä.
Perheeni arvostaa koulutusta. Koulutus on arvokasta.
Vanhempasi olivat akateemisesti koulutettuja. - Ainakin isä.
Myös äiti oli kiinnostunut kulttuurista. Hänkin tuli siitä perinteestä.
Ja uskonnosta ei puhuttu kotona.
Ei. Se ei ollut kuvassa mukana minään sellaisena, millä olisi ollut arvoa.
Vanhemmat eivät vastustaneet sitä. Sillä ei vain ollut merkitystä.
Miten sitten tällaisessa ympäristössä aloit tuntea hengellistä kaipuuta?
Ensimmäinen konkreettinen asia, jonka muistan -
ja joka sai minusta otteen sisäisesti, oli Narnia-kirjojen lukeminen.
Ne tekivät minuun syvän vaikutuksen.
Aslanista lukeminen, -
hänen rakkautensa, voimansa, uskollisuutensa, -
ja valtansa vastasivat johonkin sisimmässäni -
ja sytyttivät toivon, että jos Jumala on olemassa, -
Hän on kuin Aslan.
Olin varma, ettei tuo Jumala ollut Jeesus -
tai kristillisen kirkon Jumala.
Rippikouluiässä olin sitä mieltä, etten osallistu konfirmaatioon -
ja en sano uskovani johonkin, mihin en usko.
Ajattelin jo silloin, että ne ovat enemmän tai vähemmän satuja -
ja että niihin uskovat ovat säälittäviä, "Kuinka he voivat tehdä niin?"
Ajattelin niin, mutta samanaikaisesti oli jonkinlainen hengellinen kaipuu, -
että elämässä on jotain suurempaa kuin se, minkä voi nähdä.
Kun sitten aloin opiskella kirjallisuus- ja kielitiedettä, -
tajusin, että jos haluaa ymmärtää -
länsimaiden kirjallisuus- ja kulttuurihistoriaa, -
täytyy tietää, mitä Raamatussa lukee. En tiennyt.
Laithan pohjautuvat Raamatun totuuksiin.
Niin, ja samoin kaikki suuret kertomukset -
ja suuret draamat, kirjallisuuden suurteokset.
Kai siitä opetettiin koulussa, mutta se ei jäänyt päähän.
Laitoin Raamatun kurssikirjallisuuslistalleni -
muiden 700-, 1 000- ja 1 500-sivuisten kirjojen joukkoon -
ja aloin lukea sitä alusta.
Minulla ei ollut kysymyksiä, enkä odottanut vastauksia.
Minä vain luin sitä, jotta tietäisin, mitä siinä lukee.
Samoihin aikoihin olin tutustunut kirjallisuustieteessä C. G. Jungiin.
En tiennyt hänestä paljon, mutta hän oli psykoanalyytikko.
Hän sanoi, että ihminen ei koostu vain välittäjäaineista, -
vaan on olemassa hengellinen ulottuvuus.
Jos haluaa ymmärtää ihmistä ja psyykeä, pitää ottaa huomioon -
myös hengellinen ulottuvuus. Se kiehtoi minua.
Jungin elämäkerrassa mainitaan jossain kohdassa risti -
symbolina sille, miten taivas ja maa, Jumala ja ihminen, kohtaavat.
Se on yhteys, kosketuskohta, liitoskohta.
Silloin minulla sytytti, että ahaa, -
asian voi nähdä niin, olipa mielenkiintoinen symboli.
En ajatellut Jeesusta. Se oli edelleen abstrakti kuva ja symboli.
Mutta kyseessä oli kuitenkin risti. - Niin oli.
Se, mitä Jung sanoi, ei ollut väärin.
Se ei ollut koko totuus, mutta siinä oli totuuden siemen.
Ja se pieni siemen tai valo riittää Pyhälle Hengelle. - Juuri niin.
Eräänä päivänä, kun kävelin Linköpingissä, jossa opiskelin, -
ja olin menossa mäkeä ylös Suurtorilta, -
suureksi hämmästyksekseni minä vain tajusin tietäväni, -
että Egyptistä lähtö tapahtui juuri niin kuin Raamatussa kuvataan.
Olin hieman järkyttynyt. Se oli täysin odottamatonta.
En tiennyt edellisellä viikolla. En edes tiennyt, että se on mahdollista.
Mutta tänään tiedän yhtä varmasti kuin olen tässä ja aurinko paistaa.
Se oli käännekohta: "Selvä.
Jumala on olemassa, ja hän toimii maailmassa.
Silloin mikään ei ole niin kuin olen uskonut maailmasta ja ihmisestä, -
mitä olemme, minne olemme matkalla ja mitä teemme täällä.
Tajusin myös saman tien: "Hyvä on, tiedän, että Jumala on olemassa, -
mutta se ei tee minusta kristittyä.
Ollakseen kristitty pitää ottaa vastaan Jeesus."
Tiesitkö sen? - Ymmärsin sen.
Ajattelin, että minun pitää ottaa vastaan Jeesus. Ostin oppikirjan.
Mikä kirja se oli? - Agne Nordlanderin "Ristin salaisuus".
Hän oli... - Lähetyssaarnaaja Etiopiassa.
Ja rehtorina Johannelundin teologisessa.
Luin erilaisista sovitusteorioista.
Luin Raamattua. Mietin asioita. Elin tavallista elämääni.
Mutta jossain vaiheessa tulin pisteeseen, että ajattelin: -
"Tämähän on totta. En voi kieltää sitä."
Tulin pisteeseen, jossa sanoin: -
"Jeesus, en tiedä, mitä tämä merkitsee, -
ja minusta tämä on pelottavaa, mutta saat pitää minusta nyt huolen."
Sanoin Jeesukselle: "Tarvitsen anteeksiantoa.
Sinä kuolit, jotta saisin anteeksi, koska rakastat minua, -
ja rakkautesi ei ikinä lopu. Olen turvassa luonasi."
Avautui todella aivan uusi maailma älyllisesti.
Kuin olisi vedetty rullaverho ylös tai sytytetty valot.
Se oli kuin: "Vau!
Ahaa! Ai näinkö se onkin?
Tämähän selittää kaiken.
Nyt käsitän, miksi maailma näyttää siltä kuin se näyttää, -
miksi ihmiset tekevät niin kuin tekevät, miksi minä teen niin kuin teen."
Silloin on myös työkaluja mennä eteenpäin.
KOLME VIIMEISTÄ KYSYMYSTÄ
Nyt me olemme kirjastossa. - Niin. Täällä on ihanaa.
Se on ominta aluettasi. - Niin on.
Tapaan lopuksi esittää kaikille vierailleni kolme kysymystä.
Jos voisit palata lapsuus- ja nuoruusvuosiin -
ja antaa itsellesi neuvon tulevaisuutta varten, -
mikä se olisi?
Kaikki meni hyvin. En koe, että pitäisi neuvoa tekemään jotain toisin.
Mutta jatka totuuden etsimistä. Kuuntele nälkää -
ja toivoa siitä, että on olemassa jotain.
On jotain ja on Joku, joka on Jumala ja luottamuksen arvoinen.
Kysymys numero kaksi. Jos jonkun kristityn lähellä -
on sellaisia, kuin sinä olit, akateemisesti koulutettuja, -
haluaisitko antaa heille neuvoja, miten tällaista henkilöä voi lähestyä?
Iloitse Jumalassa ja lepää uskossa. Rakasta ihmisiä.
Ja totuuden kultahiput. Totuutta tarvitaan vain vähän, -
niin se menee sisälle sydämeen.
Kun on kristitty ja tuntee totuuden, -
voi pudottaa kultahippuja ja luottaa siihen, että Sana elää ja vaikuttaa.
Ja kasvaa. - Niin. Ei tarvitse sanoa: "Raamatussa sanotaan näin".
Voi jakaa Raamatun periaatteita ja totuuksia kuin kultahippuja.
Viimeinen kysymys. Cecilia, -
jos meitä katsoo tässä ohjelmassa joku, -
joka sanoo: "Olen ihan samanlainen kuin Cecilia!
Minulla on akateeminen koulutus."
Katso tuohon kameraan ja kerro hänelle -
parhaan neuvon, jonka voit antaa.
Se on sama neuvo kuin itselleni, kun olin nuori.
Jatka totuuden etsimistä. Älä luovuta.
Jos haluat löytää totuuden, löydät sen.
Jeesus odottaa sinua. - Voi valtavaa!
Lue Sanaa. Jos haluat oppia tuntemaan Jeesuksen, lue Raamattua.
Ja juurikin Jeesus on avain. Älä vetoa siihen, -
mitä kaikkea kauheuksia kirkko tai jotkut kristityt ovat tehneet.
Kyse ei ole siitä. Ne asiat eivät ole Jeesuksen vika.
Jokaisen pitää vastata Jeesukselle itse.
Jos joku haluaisi ottaa vastaan Jeesuksen Vapahtajakseen, -
miten se tehdään?
Ihminen pelastuu tajuamalla, että hän tarvitsee Jumalaa, -
ja tunnustamalla, ettei itse ole Jumala.
Jumala vaatii vain, että olemme rehellisiä, tunnustamme totuuden, -
ojentaudumme sen mukaan ja antaudumme, -
niin että sanomme: "Jumala, tarvitsen Sinua.
Tiedän epäonnistuneeni ja tehneeni väärin. Sinä voit muuttaa minut."
Sinähän voit nyt johtaa meidät pelastusrukoukseen. Ole hyvä.
Jeesus, kiitos, että tulit maan päälle, -
tulit ihmiseksi ja tiedät tarkalleen, millaista on olla ihminen.
Kiitos, että elit ja kuolit, jotta voisimme elää kanssasi ikuisuudessa.
Anna anteeksi syntini ja kaiken, mitä olen tehnyt väärin.
Ota minut lapseksesi ja anna minulle Henkesi. Anna minulle elämäsi -
ja rakkautesi sekä tee minusta omasi.
Haluan seurata sinua koko elämäni, Jeesus. Aamen.
Kun lausut tämän pienen rukouksen, elämässäsi alkaa uusi aika.
On tärkeää, että opit tuntemaan Jumalan.
Jos et omista Raamattua, lähetän sen sinulle.
Mene sivulle himlentv7.se/Jesus.
Ensi viikolla taas uusi jännittävä vieras. Nähdään!
SOITA: 0600 10070 (10,01 e + pvm) TILILLE: FI40 1112 3000 3427 89
VIITE: 8507 VASTAANOTTAJA: RISTIN TUKI RY
Suomennos: Marianne Tenetz